《奉和子安春日轩中读丹经之作》
明代·皇甫汸

徵君抱沈瘵，平子起忧端。测化芳春日，叹逝清河澜。

同心开宝帙，托慕在金丹。将从餐霞侣，共举乘云翰。

寓言不可究，玄理何能殚。探崖石髓秘，采岳玉芝残。

朝嗟秪用老，暮笑且为欢。绿尊命高酌，朱弦被雅弹。

但遣物累尽，岂辞人益难。颓龄勿谓促，达生庶自宽。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。